
19 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4466 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 Έγκριση τροποποίησης, συμπλήρωσης και κωδικο¬ 
ποίησης των διατάξεων του Οργανισμού του κοι¬ 
νωφελούς ιδρύματος με την επωνυμία «Πολιτιστι¬ 
κό Ίδρυμα Ομίλου Πειραιώς» που κυρώθηκε με το 
αριθμ. 903/1981 π.δ/γμα (ΦΕΚ 230 Α') και τροποποι¬ 
ήθηκε μετά από 16-2-1989 (ΦΕΚ 161 Β'), 14-2-2001 
(ΦΕΚ 222 Β'), 15-1 1-2002 (ΦΕΚ 1492 Β'), 20-1-2004 
(131 Β') και 20-5-2013 (ΦΕΚ 1266 Β') π.δ/τα. 

ΑΠΟΦΑΣΕΙΣ 

2 Χορήγηση εφάπαξ οικονομικής ενίσχυσης ύψους 
χιλίων ευρώ (1.000,00 €) ανά άνεργο ή σε επίσχεση 
εργαζόμενο της επιχείρησης με την επωνυμία «ΘΕ¬ 
ΡΟΣ ΙΝΤΕΡΝΑΣΙΟΝΑΛ ΓΚΕΪΜΙΝΓΚΙΝΚ» (ΤΗΕΚΘ5 ΙΝ- 
ΤΕΡΝΑΤΙΟΝΑΕ ΟΑΜΙΝΟ ΙΝΈ). 

3 Τροποποίηση και συμπλήρωση της υπ'αριθμ. Α2γ/ 
οικ. 43080/28-06-2016 (Β' 1919) κοινής υπουργικής 
απόφασης «Χαρακτηρισμός Π.Ε.Δ.Υ. - Περιφερεια¬ 
κών Ιατρείων, Π.Ε.Δ.Υ. - Πολυδύναμων Περιφερει¬ 
ακών Ιατρείων, Π.Ε.Δ.Υ. - Ειδικών Περιφερειακών 
Ιατρείων και Π.Ε.Δ.Υ - Κέντρων Υγείας ως Περιφε¬ 
ρειακά Ιατρεία και Κέντρα Υγείας προβληματικών 
και άγονων περιοχών, για την παροχή οικονομικών 
κινήτρων σε ιατρούς υπηρεσίας υπαίθρου (υπό¬ 
χρεους και επί θητεία) που διορίζονται σε αυτά». 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση τροποποίησης, συμπλήρωσης και κωδι¬ 
κοποίησης των διατάξεων του Οργανισμού του 
κοινωφελούς ιδρύματος με την επωνυμία «Πολι¬ 
τιστικό Ίδρυμα Ομίλου Πειραιώς» που κυρώθη¬ 
κε με το αριθμ. 903/1981 π.δ/γμα (ΦΕΚ 230 Α') και 
τροποποιήθηκε με τα από 16-2-1989 (ΦΕΚ 161 Β'), 
14-2-2001 (ΦΕΚ 222 Β'), 15-11-2002 (ΦΕΚ 1492 Β'), 
20-1-2004 (131 Β') και 20-5-2013 (ΦΕΚ 1266 Β') π.δ/τα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Της αριθμ. 27710/11-3-1981 πράξης της συμβολαιο¬ 


γράφου Αθηνών Μαρίας Πολίτου, με την οποία η Ελληνική 
Τ ράπεζα Βιομηχανικής Αναπτύξεως (ΕΤΒΑ Α.Ε.) συνέστησε 
κοινωφελές ίδρυμα με επωνυμία «Κοινωφελές Ίδρυμα Ελ¬ 
ληνικής Τραπέζης Βιομηχανικής Αναπτύξεως», 

β) του αριθ. 903/1981 π.δ/τος (ΦΕΚ 230 Α'), με το οποίο 
εγκρίθηκε η σύσταση του ως άνω ιδρύματος και κυρώθηκε 
ο οργανισμός διοίκησης και διαχείρισης αυτού, ο οποίος 
τροποποιήθηκε με το από 16-2-1989 π.δ/γμα (ΦΕΚ 161 Β'), 
το από 14-2-2001 π.δ/γμα (ΦΕΚ 222 Β'), το από 15-11 -2002 
π.δ/γμα (ΦΕΚ 1492 Β') με το οποίο και μετονομάστηκε σε 
«Πολιτιστικό Ίδρυμα Ομίλου Πειραιώς», το από 20-1-2004 
π.δ/γμα (131 Β') και το από 20-5-2013 π.δ/γμα (1266 Β'), 

γ) του άρθρου 47 του ν. 4301/2014 (ΦΕΚ 223 Α'), 

δ) των άρθρων 51 και 52 του ν. 4182/2013 (ΦΕΚ 185 
Α') και 

δ) του άρθρου 110 του Αστικού Κώδικα. 

2. Τις διατάξεις του άρθρου 47 του ν. 4301/2014 (ΦΕΚ 
223 Α'). 

3. Τα αριθμ. 345/15-12-2014 και 348/20-3-2015 πρακτικά 
του Διοικητικού Συμβουλίου του Ιδρύματος. 

4. Το αριθμ. 185/2009 π.δ/γμα (ΦΕΚ 213 Α') για την ανα¬ 
σύσταση του Υπουργείου Οικονομικών. 

5. Το αριθμ. 142/2017 π.δ/γμα (ΦΕΚ 181 Α') Οργανισμός 
του Υπουργείου Οικονομικών. 

6. Το αριθμ. 125/5-11 -2016 π.δ/γμα (ΦΕΚ 210 Α') περί 
διορισμού Υπουργών, Αναπληρωτών Υπουργών και Υφυ¬ 
πουργών. 

7. Το αριθμ. 70/22-9-2015 π.δ/γμα (ΦΕΚ 114 Α') σχετικά 
με την ανασύσταση του Υπουργείου Πολιτισμού και Αθλη¬ 
τισμού, την μετονομασία του Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας, Έρευνας 
και Θρησκευμάτων και τη μετονομασία του Υπουργείου 
Παραγωγικής Ανασυγκρότησης, Περιβάλλοντος και Ενέρ¬ 
γειας σε Υπουργείο Περιβάλλοντος και Ενέργειας. 

8. Την αριθμ. ΥΠΟΙΚ 0010218 ΕΞ 2016/15-11-2016 (ΦΕΚ 
3696 Β') απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου. 

Με πρόταση της Υφυπουργού Οικονομικών, του Υπουρ¬ 
γού Παιδείας, Έρευνας και Θρησκευμάτων, της Υπουργού 
Πολιτισμού και Αθλητισμού και του Υπουργού Περιβάλ¬ 
λοντος και Ενέργειας, αποφασίζουμε: 

Άρθρο μόνο 

Εγκρίνουμε την τροποποίηση των άρθρων 1,2,3,4,10, 
11 και 12, συμπλήρωση και κωδικοποίηση των διατάξεων 

του Οργανισμού διοίκησης και διαχείρισης του κοινωφε¬ 
λούς Ιδρύματος με την επωνυμία «Πολιτιστικό Ίδρυμα Ομί¬ 
λου Πειραιώς», σύμφωνα με τα αριθμ. 345/15-12-2014 και 
348/20-3-2015 πρακτικά του Διοικητικού Συμβουλίου του 
Ιδρύματος και λαμβάνοντας υπόψη τις σχετικές παρατη¬ 
ρήσεις μας. 

Οργανισμός διοίκησης και διαχείρισης του 
κοινωφελούς Ιδρύματος με την επωνυμία 
«ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΠΟΛΙΤΙΣΤΙΚΟ 
ΙΔΡΥΜΑ ΟΜΙΛΟΥ ΠΕΙΡΑΙΩΣ», που έχει συσταθεί από την 
ΕΤΒΑ με την πράξη 27.710/11.3.1981 της συμβολαιογρά¬ 
φου Αθηνών Μαρίας Δ. Πολίτου και εγκρίθηκε με το αριθμ. 
903/25-8-1981 π.δ/γμα (ΦΕΚ 230 Α'), αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
συστατικής του πράξης, του παρόντος οργανισμού, του 
άρθρου 47 του ν. 4301/2014 (ΦΕΚ 223 Α') καθώς και των 
άρθρων 59 και 82 του ν. 4182/2013 (ΦΕΚ 185 Α') κατά το 
μέρος που αναφέρονται ειδικά στην υποβολή και έγκριση 
των προϋπολογισμών, απολογισμών και ισολογισμών του 
από το Υπουργείο Οικονομικών. 

2. Το ίδρυμα εποπτεύεται από τους Υπουργούς Πολιτι¬ 
σμού και Αθλητισμού, Παιδείας, Έρευνας και Θρησκευμά¬ 
των, Παραγωγικής Ανασυγκρότησης, Περιβάλλοντος και 
Ενέργειας και Οικονομικών. 

3. Το ίδρυμα εδρεύει στην Αθήνα. 

4. Το ίδρυμα έχει σφραγίδα μετά αρχικά της επωνυμίας 
του Π.Ι.Ο.Π. στο κέντρο, καλλιτεχνικά συνταιριασμένα και 
τις λέξεις «ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ» στο 
πλαίσιο. 

Άρθρο 2 
Σκοπός 

Σκοπός του ιδρύματος είναι: 

1. Η διαφώτιση του ελληνικού λαού για την ανάγκη της 
διατήρησης και της προστασίας της παραδοσιακής πο¬ 
λιτιστικής φυσιογνωμίας της χώρας μας και του φυσικού 
της περιβάλλοντος, παράλληλα με τη βιομηχανική της 
ανάπτυξη και η παρουσία ενεργού εφαρμογής προτύπων 
μεθόδων για την πραγματοποίησή τους. 

2. Η συμβολή στη διάσωση, καταγραφή και ανάδειξη 
της πολιτιστικής κληρονομιάς και ταυτότητας του τόπου 
στην Ελλάδα και στο εξωτερικό. 

3. Η προώθηση της περιβαλλοντικής και κοινωνικής ευ- 
αισθητοποίησης πολιτών και φορέων για θέματα φυσικού 
και πολιτιστικού περιβάλλοντος στο πλαίσιο των αρχών 
της αειφόρου ανάπτυξης. 

4. Η δημιουργία και λειτουργία μουσειακών προτύπων 
μονάδων παραγωγής τοπικών προϊόντων με τους παρα¬ 
δοσιακούς τρόπους και μεθόδους επεξεργασίας τους. 

5. Η δημιουργία και λειτουργία Μουσείων ή άλλων 
πνευματικών κέντρων μέσα από τα οποία προβάλλεται 
η πολιτιστική κληρονομιά και ταυτότητα του τόπου και η 
παραγωγή μορφωτικών κινηματογραφικών ή τηλεοπτι¬ 
κών ταινιών ή προγραμμάτων που θα συντείνουν στην 
πραγματοποίηση των σκοπών γενικά του ιδρύματος. 


6. Σε περίπτωση που τα Μουσεία δημιουργούνται σε 
ακίνητα που παραχωρούνται στο ίδρυμα κατά χρήση για 
όσο χρονικό διάστημα αυτά θα λειτουργούν ως Μουσεία, 
σύμφωνα με τις εκάστοτε προγραμματικές συμβάσεις, η 
λειτουργία τους μπορεί να ανατίθεται σε επιτροπή που 
θα συνιστάται προς τούτο. Στην επιτροπή που θα έχει την 
ευθύνη της εύρυθμης λειτουργίας του Μουσείου, εκτός 
του ιδρύματος που θα εκπροσωπείται τουλάχιστον με 
δύο μέλη, μπορούν να συμμετέχουν ο φορέας που έχει 
πραγματοποιήσει τη δωρεά, η τοπική αυτοδιοίκηση και 
σε κάθε περίπτωση η αρμόδια δ/νση του ΥΠ.ΠΟ. Ο προϋ¬ 
πολογισμός εσόδων - εξόδων των Μουσείων που θα εί¬ 
ναι παραρτήματα του ιδρύματος θα ενσωματώνεται στον 
προϋπολογισμό του ιδρύματος. Στις περιπτώσεις που η 
λειτουργία του μουσείου επιχορηγείται επί ετήσιας και 
διαρκούς βάσεως και από άλλον, πέραν του ιδρύματος 
φορέα, εκπρόσωπός του μετέχει στην Επιτροπή παρακο¬ 
λούθησης και λειτουργίας του Μουσείου, η οποία παρα¬ 
μένει πενταμελής με αντικατάσταση κατά περίπτωση είτε 
του εκπροσώπου του φορέα που έχει πραγματοποιήσει τη 
δωρεά, είτε του εκπροσώπου της τοπικής αυτοδιοίκησης. 

7. Η διάσωση της παραδοσιακής, βιοτεχνικής και βιομη¬ 
χανικής τεχνολογίας της χώρας μας, η καταγραφή της ιστο¬ 
ρίας τους, και η καταγραφή της ιστορίας του ομίλου μέσα 
από τη διάσωση και οργάνωση των αρχείων του καθώς και 
η συμβολή του ιδρύματος στην έρευνα της παραδοσιακής 
τεχνολογίας και της βιομηχανικής αρχαιολογίας. 

8. Η ενίσχυση πολιτιστικών ή περιβαλλοντικού περιεχο¬ 
μένου εκδηλώσεων, έργων ή προγραμμάτων, που συμβάλ¬ 
λουν στο έργο του ιδρύματος. 

Για την πραγματοποίηση των σκοπών του το ίδρυμα 
μπορεί να συνεργάζεται οικονομικά και επιστημονικά με 
κρατικές υπηρεσίες, με νομικά πρόσωπα δημοσίου και 
ιδιωτικού δικαίου και ιδιώτες (Πανεπιστήμια, εκδότες, ει¬ 
δικούς επιστήμονες, ειδικούς μέσων επικοινωνίας κ.λπ.) 
καθώς και την τοπική αυτοδιοίκηση σε περίπτωση πραγ¬ 
ματοποίησης έργων στην περιοχή τους, ή και άλλους φο¬ 
ρείς του δημοσίου και ιδιωτικού τομέα, που ασχολούνται 
με παρεμφερές αντικείμενο. 

9. Η γνωστοποίηση στο ευρύτερο κοινό των αποτελε¬ 
σμάτων του έργου (της διάσωσης, της σπουδής και της 
ενημέρωσης καθώς και της καταγραφής και προβολής 
του ελληνικού πολιτισμού) που επιτελεί το ίδρυμα κατά 
την εκπλήρωση των σκοπών του και της σημασίας αυτού 
μπορεί να επιδιωχθεί με κάθε πρόσφορο μέσο, ήτοι με δια¬ 
λέξεις, σεμινάρια, συνέδρια, εκθέσεις, κινηματογραφικές 
ταινίες, εκδόσεις περιοδικών και βιβλίων, οργάνωση και 
διάσωση αρχείων και χρήση όλωντων σύγχρονων μέσων 
επικοινωνίας ή και άλλες δραστηριότητες που υπηρετούν 
τους σκοπούς του ιδρύματος. 

10. Η χορήγηση υποτροφιών και βραβείων μετά από 
απόφαση του Διοικητικού Συμβουλίου του ιδρύματος. 

Άρθρο 3 

Περιουσία- Πόροι 

1. Περιουσία του ιδρύματος αποτελούν: 

α) Ποσό πέντε εκατομμυρίων (5.000.000) δραχμών ήτοι 
σήμερα ευρώ δεκατέσσερις χιλιάδες εξακόσια εβδομήντα 
τρία και πενήντα ένα λεπτά (14.673,51). 

β) Ποσό ένα εκατομμυρίου (1.000.000) δραχμών ήτοι 
σήμερα ευρώ δύο χιλιάδες εννιακόσια τριάντα τέσσερα και 
εβδομήντα λεπτά (2.934,70) το χρόνο για πέντε (5) χρόνια 
από την έναρξη λειτουργία του ιδρύματος, που έχει ήδη 
καταβληθεί. 

γ) Ακίνητα που αναφέρονται στην 27.710/11.3.1981 
πράξη της συμβολαιογράφου Αθηνών Μαρίας Δημητρί- 
ου Πολίτου. 

2. Πόροι του ιδρύματος είναι: 
α) Επιχορήγηση τηςΤράπεζας Πειραιώς, 
β) Επιχορηγήσεις του Δημοσίου, Δήμων ή Κοινοτήτων, 
γ) Επιχορηγήσεις δημοσίων ή ιδιωτικών οργανισμών 
και ιδιωτών. 

δ) Δωρεές, κληρονομιές, κληροδοσίες, 
ε) Τόκοι καταθέσεων. 

ζ) Έσοδα από τις πωλήσεις των εκδόσεων του στα πλαί¬ 
σια των σκοπών του, υπό τον όρο ότι οι εισπράξεις αυτές 
δεν αναιρούν τον κοινωφελή χαρακτήρα του. 

η) Έσοδα από τα πωλητήρια (εισιτήρια, εκδόσεις και λοι¬ 
πά ενθυμήματα και αντικείμενα) των μουσείων του και των 
μουσείων που ανήκουν στο ίδρυμα κατά χρήση, καθώς και 
των πωλητηρίων που λειτουργούν υπό τον οικονομικό και 
λογιστικό έλεγχο του ιδρύματος. 

θ) Επιχορηγήσεις από όσα προγράμματα της Ευρωπαϊ¬ 
κής Ένωσης χρηματοδοτούν δραστηριότητες, που εμπί¬ 
πτουν στους σκοπούς του ιδρύματος. 

ι) Έσοδα από τα κυλικεία - αναψυκτήρια - καφέ των 
μουσείων του ιδρύματος και των μουσείων που ανή¬ 
κουν στο ίδρυμα κατά χρήση, καθώς και των κυλικείων - 
αναψυκτηρίων - καφέ που λειτουργούν στις υπηρεσίες 
του ιδρύματος. 

ια) Οι χώροι των μουσείων του ιδρύματος είναι δυνατόν 
να διατίθενται για εκδηλώσεις και σε άλλους φορείς, του 
δημοσίου ή ιδιωτικού τομέα καθώς και σε ιδιώτες, δωρεάν 
ή έναντι ανταλλάγματος μετά από απόφαση του Διοικητι¬ 
κού Συμβουλίου του ιδρύματος, υπό τον όρο ότι τα έσοδα 
αυτά δεν αναιρούν τον κοινωφελή χαρακτήρα του. 

ιβ) Με τις ίδιες ως άνω προϋποθέσεις είναι δυνατόν να 
διατίθενται για εκδηλώσεις και οι λοιπές (κτιριακές) υπο¬ 
δομές του ιδρύματος, δωρεάν ή έναντι ανταλλάγματος. 

ιγ) Έσοδα από υπηρεσίες που παρέχει το ίδρυμα στα 
πλαίσια των πολιτιστικών και περιβαλλοντικών του προ¬ 
γραμμάτων, υπό τον όρο ότι δεν αναιρείται ο κοινωφελής 
χαρακτήρας του ιδρύματος. 

Άρθρο 4 

Οργάνωση - Αποφαινόμενα Όργανα 
Α) Η διάρθρωση των Υπηρεσιών του ιδρύματος έχει ως 

εξής: 

Υπηρεσία Διοικητικής και Οικονομικής Υποστήριξης. 
Υπηρεσία Μουσείων. 

Υπηρεσία Εκδόσεων. 

Υπηρεσία Ερευνητικών και Εκπαιδευτικών Προγραμ¬ 
μάτων. 

Υπηρεσία ΜθΐΨθΐίηρ και Επικοινωνίας. 

Υπηρεσία Πληροφορικής και Ψηφιακών Εφαρμογών. 
Υπηρεσία Ιστορικού Αρχείου. 

Υπηρεσία Βιβλιοθήκης. 

Τεχνική Υπηρεσία. 


Τμήμα Περιβάλλοντος. 

Γραμματεία. 

Β) Σε εφαρμογή του άρθρου 41 παρ. 2 του ν. 3066/2002 
που αφορά τροποποίηση του π.δ. 410/1995 τα όργανα που 
αποφασίζουν ή γνωμοδοτούν ορίζονται ως εξής: 

Το Διοικητικό Συμβούλιο του Πολιτιστικού Ιδρύματος 
Ομίλου Πειραιώς ως Προϊσταμένη Αρχή. 

ΗΤεχνική Υπηρεσίατου Πολιτιστικού Ιδρύματος Ομίλου 
Πειραιώς ως Διευθύνουσα ή Επιβλέπουσα Υπηρεσία. 

Πενταμελές Τεχνικό Συμβούλιο, με την εξής σύνθεση: 

α) Πρόεδρος Καθηγητής α' ή β' βαθμίδας του Εθνικού 
Μετσόβειου Πολυτεχνείου, με αναπληρωτή επίσης Καθη¬ 
γητή α' ή β' βαθμίδας του ίδιου ιδρύματος. 

β) Ο Προϊστάμενος της Διευθύνουσας Υπηρεσίας, ως 
εισηγητής με δικαίωμα ψήφου. 

γ) Τρεις τεχνικοί υπάλληλοι τηςΤεχνικής Υπηρεσίας του 
Πολιτιστικού Ιδρύματος Ομίλου Πειραιώς με τους αναπλη¬ 
ρωτές τους. Σε περίπτωση που η κυριότητα του ακινήτου 
επί του οποίου κατασκευάζεται το έργο ανήκει σε άλλον 
φορέα πλην του ιδρύματος, ο συγκεκριμένος φορέας δύ- 
ναται να ορίζει εκπρόσωπο του στο Τεχνικό Συμβούλιο, 
Διπλωματούχο Μηχανικό, με τον αναπληρωτή του. Στην 
περίπτωση αυτή στο Συμβούλιο θα μετέχουν δύο υπάλ¬ 
ληλοι τηςΤεχνικής Υπηρεσίας του Πολιτιστικού Ιδρύματος 
Ομίλου Πειραιώς, με τους αναπληρωτές τους. 

Καθήκοντα Γραμματέα εκτελεί υπάλληλος του Πολιτι¬ 
στικού Ιδρύματος Ομίλου Πειραιώς που ορίζεται με τον 
αναπληρωτή του με απόφαση του Προέδρου του Διοικη¬ 
τικού Συμβουλίου. 

Ο Πρόεδροςτου Διοικητικού Συμβουλίου μπορεί να κα- 
λεί στη συνεδρίαση οποιονδήποτε υπάλληλο ή ιδιώτη για 
παροχή πληροφοριών ή γνώμης σχετικά με θέματα που 
συζητούνται στο Συμβούλιο. 

Το Τεχνικό Συμβούλιο είναι σε απαρτία όταν είναι πα¬ 
ρών ο Πρόεδρος ή ο αναπληρωτής του και δύο (2) από 
τα μέλη του. 

Οι αποφάσεις και γνωμοδοτήσεις λαμβάνονται με από¬ 
λυτη πλειοψηφία των παρόντων μελών. Σε περίπτωση ισο- 
ψηφίας υπερέχει η ψήφος του Προέδρου. 

Το Τεχνικό Συμβούλιο παρέχει τη γνώμη του για τα θέ¬ 
ματα που ορίζει ο ν. 1418/1984 και τα εκτελεστικά αυτού 
Διατάγματα, καθώς και για κάθε θέμα που παραπέμπει σε 
αυτό το όργανο που είναι αρμόδιο να αποφασίζει σε κάθε 
συγκεκριμένη περίπτωση. 

Η θητεία του Προέδρου, των μελών και του Γραμματέα 
του Τεχνικού Συμβουλίου ορίζεται διετής». 

Άρθρο 5 
Διοίκηση 

1 .Το ίδρυμα διοικείται από επταμελές Διοικητικό Συμ¬ 
βούλιο. 

2. Μέλη του Διοικητικού Συμβουλίου είναι επτά (7) έγκρι¬ 
τα μέλη της κοινωνίας, από τα οποία τέσσερα (4) είναι στε¬ 
λέχη τηςΤράπεζας Πειραιώς, α) Ο Πρόεδρος και τα μέλη 
του Διοικητικού Συμβουλίου ορίζονται από τον Πρόεδρο 
τηςΤράπεζας Πειραιώς, ο οποίος ορίζει και τους αντικατα¬ 
στάτες τους, σε περίπτωση που κάποιο μέλος παραιτηθεί, 
εκπέσει από το αξίωμα του ή για οποιοδήποτε λόγο εκλεί- 
ψει, β) Από τα έξι (6) μέλη εκλέγονται ο Αντιπρόεδρος, ο 
Γενικός Γραμματέας και ο Ταμίας. 

3. Η θητεία του Προέδρου και των λοιπών μελών του 
Διοικητικού Συμβουλίου είναι τετραετής, με δυνατότητα 
επανορισμού τους. 

4. Το Διοικητικό Συμβούλιο συνεδριάζει νόμιμα όταν 
είναι παρόντα τουλάχιστον πέντε (5) μέλη του, μεταξύ των 
οποίων απαραίτητα ο Πρόεδρος ή ο Αντιπρόεδρος και 
παίρνει αποφάσεις με τη σύμφωνη γνώμη τουλάχιστον 
τεσσάρων (4) μελών του.Το Διοικητικό Συμβούλιο θεωρεί¬ 
ται ότι είναι συγκροτημένο νόμιμα έστω και αν ένα μέλος 
του πάψει να μετέχει για οποιοδήποτε λόγο. 

5. Το Διοικητικό Συμβούλιο συνεδριάζει τακτικά ανά 
δίμηνο, ή και έκτακτα όταν το ζητήσει με έγγραφό του 
ο Πρόεδρος ή τέσσερα (4) μέλη και πάντοτε ύστερα από 
πρόσκληση του Προέδρου. 

6. Στις συνεδριάσεις του Διοικητικού Συμβουλίου τη¬ 
ρούνται πρακτικά στα οποία καταγράφονται οι αποφάσεις 
καθώς και η γνώμη των μελών που τυχόν διαφωνούν. 

Τα πρακτικά υπογράφονται από τα μέλη του Διοικητικού 
Συμβουλίου τα οποία παρίστανται στη συνεδρίαση. Χρέη 
γραμματέα εκτελεί υπάλληλος του ιδρύματος που ορίζεται 
από το Διοικητικό Συμβούλιο του ιδρύματος ή από τον 
Πρόεδρο του ιδρύματος. 

7. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή, δικαιούνται όμως να 
εισπράττουν τα οδοιπορικά τους έξοδα με βάση νόμιμα 
δικαιολογητικά. 

8. Το Διοικητικό Συμβούλιο μπορεί να προσλαμβάνει 
και έκτακτους συνεργάτες (επιστήμονες, λόγιους ή καλ¬ 
λιτέχνες) για την εκτέλεση συγκεκριμένου έργου και να 
ορίζει την αμοιβή τους. 

9. Στο Διοικητικό Συμβούλιο μετέχει ο Γενικός Διευθυ¬ 
ντής του ιδρύματος, χωρίς δικαίωμα ψήφου, ο οποίος 
υποβάλει τις εισηγήσεις. 

Άρθρο 6 

Αρμοδιότητες του Διοικητικού Συμβουλίου 

Ι.Το Διοικητικό Συμβούλιο: α) Διοικεί και διαχειρίζεται 
την περιουσία του ιδρύματος και αποφασίζει γενικά για 
κάθε θέμα που αφορά τη λειτουργία και το σκοπό του 
ιδρύματος, β) Καταρτίζει κάθε χρόνο τον προϋπολογι¬ 
σμό και τον απολογισμό, γ) Αποφασίζει για την αποδοχή 
κληρονομιών, που γίνεται πάντοτε επ' ωφελεία απογρα- 
φής, κληροδοσιών και δωρεών, ως και για την ανακήρυξη 
ευεργετών ή δωρητών του ιδρύματος, δ) Αποφασίζει για 
την εκποίηση κινητών ή ακινήτων είτε με ανταλλαγή είτε 
με άλλους τρόπους για λόγους σκοπιμότερης διαχειρίσε- 
ως της περιουσίας του ιδρύματος, ε) Αποφασίζει για την 
πρόσληψη προσωπικού. 

2. Το Διοικητικό Συμβούλιο μπορεί να καταρτίζει επιτρο¬ 
πές, από μέλη ή και μη μέλη του, στις οποίες να αναθέτει 
την ειδική μέριμνα για ορισμένη πράξη ή έργο. 

3. Το Διοικητικό Συμβούλιο καθορίζει με αποφάσεις 
του την εσωτερική υπηρεσία του ιδρύματος, καθώς και 
τα προσόντα και τις αρμοδιότητες των επιτροπών, των 
υπαλλήλων ή άλλων οργάνων του ιδρύματος. 

Άρθρο 7 

Αρμοδιότητες και Καθήκοντα Προέδρου 

1.0 Πρόεδρος του Διοικητικού Συμβουλίου: α) Εκπρο¬ 


σωπεί το ίδρυμα ενώπιον όλων των Αρχών και σε όλες 
τις σχέσεις του με τρίτα πρόσωπα, β) Συγκαλεί τις τα¬ 
κτικές και έκτακτες συνεδριάσεις του και κηρύσσει την 
έναρξη και τη λήξη τους, γ) Καταρτίζει μαζί με τον Γενικό 
Γραμματέα την ημερήσια διάταξη, την οποία και υπο¬ 
γράφει, δ) Δίνει εντολή για την πληρωμή κάθε δαπάνης 
που είναι γραμμένη στον εγκεκριμένο προϋπολογισμό, 
ε) Υπογράφει όλα τα έγγραφα του Διοικητικού Συμβουλίου, 
στ) Εκτελεί τις αποφάσεις του. ζ) Αποδέχεται κληρονομιές 
και κληροδοσίες. 

2. Το Διοικητικό Συμβούλιο έχει το δικαίωμα να αναθέσει 
με απόφασή του τη δικαστική ή εξώδικη εκπροσώπηση 
του ιδρύματος, είτε γενικά είτε για ορισμένη περίπτωση ή 
για συγκεκριμένο τομέα, σε κάποιο άλλο ή άλλα πρόσωπα 
εκτός του Προέδρου. 

3. Όταν ο Πρόεδρος απουσιάζει τον αναπληρώνει ο 
Αντιπρόεδρος του Διοικητικού Συμβουλίου. 

4. Με απόφαση του Διοικητικού Συμβουλίου και με τη 
σύμφωνη γνώμη του Προέδρου, οι αρμοδιότητες και τα 
καθήκοντα που περιγράφονται στην παράγραφο 1 δ, μπο¬ 
ρούν να ανατεθούν σε άλλο μέλος του Διοικητικού Συμ¬ 
βουλίου ή σε άλλο πρόσωπο, που έχει σχέση εξαρτημένης 
εργασίας με το ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ. 

Άρθρο 8 

Αρμοδιότητες και Καθήκοντα Γενικού Γραμματέα 

Ο Γενικός Γραμματέας του Ιδρύματος: α) Συνυπογράφει 
με τον Πρόεδρο ή με τον εξουσιοδοτημένο τρίτο σύμφωνα 
με την παράγραφο 4 του άρθρου 7, κάθε έγγραφο ή ένταλ¬ 
μα. β) Επιμελείται την σύνταξη των πρακτικών των συνε- 
δριάσεωντου Διοικητικού Συμβουλίου και διεκπεραιώνει 
την αλληλογραφία του ιδρύματος, γ) Φυλάσσει τα έγγρα¬ 
φα, τα βιβλία και τη σφραγίδα του ιδρύματος, δ) Εισηγείται 
στο Διοικητικό Συμβούλιο τα διάφορα θέματα, εκτός των 
οικονομικών, προκειμένου να ληφθεί σχετική απόφαση. 
Ειδικά για τη σύνταξη του προϋπολογισμού συμπράττει 
μετονΤαμία και μαζί εισηγούνται την έγκριση του. ε) Με¬ 
ριμνά για την εκτέλεση των αποφάσεων του Διοικητικού 
Συμβουλίου, στ) Εποπτεύει τις διοικητικές υπηρεσίες του 
Ιδρύματος, ζ) Υποβάλλει στο Διοικητικό Συμβούλιο, στην 
αρχή κάθε χρόνου, έκθεση για τα πεπραγμένα του ιδρύ¬ 
ματος. η) Με απόφαση του Διοικητικού Συμβουλίου μέ¬ 
ρος ή όλα τα καθήκοντα και οι αρμοδιότητες του Γενικού 
Γραμματέα μπορούν να ανατεθούν σε τρίτο πρόσωπο που 
έχει σχέση εντολής ή εξαρτημένης εργασίας με το ίδρυμα 
ή τηνΤράπεζα Πειραιώς. 

Άρθρο 9 

Αρμοδιότητες και Καθήκοντα Ταμία 

Ο Ταμίας του ιδρύματος: α) Εισηγείται στο Διοικητικό 
Συμβούλιο τα διάφορα οικονομικά θέματα, προκειμέ¬ 
νου να ληφθεί σχετική απόφαση, β) Εποπτεύει την οι¬ 
κονομική διαχείριση του ιδρύματος, γ) Εισπράττει κάθε 
έσοδο του ιδρύματος, εκδίδοντας τις αναγκαίες τριπλό¬ 
τυπες αριθμημένες αποδείξεις τις οποίες και υπογράφει, 
δ) Ενεργεί κάθε πληρωμή βασιζόμενη σε εντάλματα που 
έχουν εκδοθεί σύμφωνα με τις διατάξεις αυτού του ορ¬ 
γανισμού. ε) Τηρεί τα διαχειριστικά βιβλία του ιδρύματος, 
στ) Καταθέτει σε ειδικό λογαριασμό καταθέσεων στην 

Τράπεζα Πειραιώς τα έσοδα που εισπράττει το ίδρυμα. 
Από τα έσοδα αυτά μπορεί να παρακρατεί, ως πάγια προ¬ 
καταβολή, ένα ποσό που καθορίζεται πάντοτε με από¬ 
φαση του Διοικητικού Συμβουλίου για την αντιμετώπιση 
κάθε έκτακτης ανάγκης του ιδρύματος, ζ) Προβαίνει στην 
ανάληψη καταθέσεων, έπειτα από έγγραφη εντολή του 
Προέδρου ή του νόμιμου αναπληρωτή του. η) Επιμελείται 
την κατάρτιση των προϋπολογισμών, των απολογισμών 
και ισολογισμών του ιδρύματος και τους υποβάλει στο 
Διοικητικό Συμβούλιο, θ) Με απόφαση του Διοικητικού 
Συμβουλίου μέρος ή όλα τα καθήκοντα και οι αρμοδιότη¬ 
τες του Ταμία μπορούν να ανατεθούν σε τρίτο πρόσωπο 
που έχει σχέση εντολής ή εξαρτημένης εργασίας με το 
ίδρυμα ή τηνΤράπεζα Πειραιώς. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος ενεργείται με 
βάση τους προϋπολογισμούς και απολογισμούς εσόδων 
και εξόδων που καταρτίζονται κάθε χρόνο μέσα στις νό¬ 
μιμες προθεσμίες. Μαζί με τον απολογισμό συντάσσεται 
γενικός ισολογισμός, όπου αναγράφονται αναλυτικά τα 
ενεργητικά και παθητικά στοιχεία του ιδρύματος που υφί- 
στανται στις 31 Δεκεμβρίου κάθε έτους. 

2. Το οικονομικό έτος αρχίζει την 1 η Ιανουάριου και τε¬ 
λειώνει στις 31 Δεκεμβρίου κάθε έτους. 

3. Για να μπορούν να αντιμετωπίζονται ειδικές έκτακτες 
και επείγουσες δαπάνες για τη λειτουργία του ιδρύματος, 
συνιστάται πάγια προκαταβολή σύμφωνα με τη διάταξη 
του εδαφίου στ' του άρθρου 9 του οργανισμού. 

4. Διαχειριστής της πάγιας προκαταβολής ορίζεται από 
το Διοικητικό Συμβούλιο ένας υπάλληλος του ιδρύματος 
ή της τράπεζας Πειραιώς που έχει σχέση εντολής ή εξαρ¬ 
τημένης εργασίας με την Τράπεζα. 

5. Η πληρωμή δαπανών στους δικαιούχους από την πά¬ 
για προκαταβολή γίνεται πάντοτε με βάση δικαιολογητικά 
έγγραφα. 

6. Με απόφαση του Διοικητικού Συμβουλίου μπορεί να 
συσταθεί Κανονισμός Ανάθεσης και Εκτέλεσης Έργων και 
Προμηθειών. 

7. α) Η υπηρεσία του ιδρύματος δύναται να διεξάγεται 
από υπαλλήλους της τράπεζας Πειραιώς που απασχο¬ 
λούνται αποκλειστικά ή μη με την διεξαγωγή των εργα¬ 
σιών του. β) Επίσης η νομική εξυπηρέτηση του ιδρύμα¬ 
τος διεξάγεται από δικηγόρους της Τράπεζας Πειραιώς, 
γ) Δαπάνες για τη μισθοδοσία του προσωπικού του ιδρύμα¬ 
τος (εκτός των φυλάκων των μουσείων) και τη λειτουργία 
του, για ενοίκιο, γραφική ύλη, υπερωριακή απασχόληση, 
έντυπα κ.λπ. βαρύνουν την Τ ράπεζα Πειραιώς, δ) Οι μισθοί 
των υπαλλήλων του Ιδρύματος εξομοιώνονται βάσει του 
ισχύοντος για τους υπαλλήλους τηςΤράπεζας Πειραιώς κα¬ 
θεστώτος. ε) Οι μισθοί των φυλάκων των Μουσείων καθώς 
και τα ωράρια εργασίας τους εξομοιώνονται σύμφωνα με 
τα ισχύοντα για τους αρχαιοφύλακες του ΥΠ.ΠΟ και καλύ¬ 
πτονται από τον προϋπολογισμό του ιδρύματος. 

Άρθρο 11 

Βιβλία και στοιχεία 

Ι.Τα βιβλία που τηρούνται από τις υπηρεσίες του ιδρύ¬ 
ματος είναι: 


α) Το βιβλίο πρακτικών των συνεδριάσεων του Διοικη¬ 
τικού Συμβουλίου όπου καταχωρίζονται οι αποφάσεις και 
οι πράξεις του. β) Το πρωτόκολλο εισερχομένων και εξερ- 
χόμενων εγγράφων, γ) Στελέχη αριθμημένωντριπλοτύπων 
αποδείξεων για τις εισπράξεις και για τα εντάλματα πληρω¬ 
μής, θεωρημένα από τον Πρόεδρο, δ) Τέλος το λογιστήριο 
τηρεί μηχανογραφημένα διπλογραφικά βιβλία (αναλυτικό 
ημερολόγιο ταμείου, αναλυτικό ημερολόγιο διαφόρων 
πράξεων, Μητρώο παγίων) στο οποίο καταχωρούνται κάθε 
χρόνο λεπτομερώς τα περιουσιακά στοιχεία, ημερολόγιο 
εγγραφών ισολογισμού και απογραφής και ισοζύγιο λο¬ 
γαριασμών γενικού - αναλυτικών καθολικών. 

2.Το Διοικητικό Συμβούλιο μπορεί, αν το κρίνει σκόπιμο, 
να ορίσει την τήρηση και άλλων βιβλίων ή στοιχείων. 

Άρθρο 12 

Χορήγηση υποτροφιών και βραβείων 

1. Η χορήγηση υποτροφιών και βραβείων πραγματο¬ 
ποιούνται έπειτα από απόφαση του Διοικητικού Συμβου¬ 
λίου του Ιδρύματος. Για το σκοπό αυτό το Ίδρυμα μπορεί 
να προκηρύσσει πρόγραμμα υποτροφιών και βραβείων 
στους τομείς του Πολιτισμού, του Περιβάλλοντος, της Οι¬ 
κονομικής και Βιομηχανικής Ιστορίας. Η οικονομική στή¬ 
ριξη απευθύνεται σε προπτυχιακούς ή μεταπτυχιακούς 
φοιτητές, στην Ελλάδα ή στο εξωτερικό, καθώς και σε 
νέους ερευνητές, οι οποίοι διακρίνονται για τις επιδόσεις 
τους ή έχουν ιδιαίτερη οικονομική ή κοινωνική ανάγκη. 

2. Το πρόγραμμα χορήγησης υποτροφιών και βραβεί¬ 
ων (συμπεριλαμβανόμενης της περιοδικότητάς του) το 
ύψος και η διάρκεια κάθε είδους οικονομικής ενίσχυσης, 
η αναλυτική διαδικασία, τα κριτήρια ανάδειξης των ωφε- 
λουμένων και οι σχετικές προθεσμίες, υπόκεινται στους 
όρους και στις προϋποθέσεις που ανακοινώνονται από 
το Ίδρυμα, ανάλογα με τον ετήσιο προγραμματισμό του 
και τους ετησίως διαθέσιμους πόρους του Ιδρύματος. Το 
ίδρυμα διατηρεί το δικαίωμα να διακόψει την υποτροφία, 
σε περίπτωση που συντρέχουν σπουδαίοι λόγοι. 

3. Το πλήρες κείμενοτηςπροκήρυξης-πρόσκλησηςτου 
προγράμματος χορήγησης υποτροφιών και βραβείων, 
καθώς και οι σχετικές αποφάσεις του Διοικητικού Συμ¬ 
βουλίου, δημοσιεύονται στον ιστότοπο του Ιδρύματος και 
αποστέλλονται, αποκλειστικά για ενημερωτικό σκοπό, στο 
Υπουργείο Οικονομικών. Επιπλέον, δημοσιεύονται στον 
ελληνικό έντυπο και ηλεκτρονικό Τύπο που θα επιλέξει το 
Διοικητικό Συμβούλιο, εντός των προθεσμιών που εκείνο 
θα ορίσει με σχετική απόφασή του. 

4. Επιπλέον, το Διοικητικό Συμβούλιο του Ιδρύματος εν¬ 
δέχεται να εξετάσει την κατά περίπτωση χορήγηση υπο¬ 
τροφιών και βραβείων σε φυσικά πρόσωπα ή φορείς που 
ανήκουν σε ευρύτερο επιστημονικό, καλλιτεχνικό ή άλλο 
φάσμα, ή προέρχονται από τον τόπο όπου λειτουργούν τα 
Μουσεία του Ιδρύματος, και έχουν διακριθεί στο αντικεί¬ 
μενό τους, όπως αυτό συναρτάται με τους καταστατικούς 
στόχους του Ιδρύματος. 

Άρθρο 13 

Τροποποίηση του οργανισμού 

Ο Οργανισμός αυτός μπορεί να τροποποιηθεί ή να συ- 

μπληρωθεί με Προεδρικό Διάταγμα ύστερα από πρόταση 
του Διοικητικού Συμβουλίου του ιδρύματος. 

Άρθρο 14 

Διάλυση του ιδρύματος 

Ι.Το ίδρυμα διαλύεται για τους λόγους που αναγράφο¬ 
νται στο άρθρο 118 του Αστικού Κώδικα και με τη διαδι¬ 
κασία που ορίζεται εκεί. 

2. Σε περίπτωση διαλύσεως, η περιουσία του ιδρύματος 
περιέρχεται σε άλλο ίδρυμα παρεμφερούς σκοπού, οριζό¬ 
μενο μετά από σύμφωνη γνώμη της Τράπεζας Πειραιώς. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα 4 Δεκεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Παιδείας, Έρευνας Υφυπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 

Πολιτισμού Περιβάλλοντος 

και Αθλητισμού και Ενέργειας 

ΛΥΔΙΑ ΚΟΝΙΟΡΔΟΥ ΓΕΩΡΓΙΟΣ ΣΤΑΘΑΚΗΣ 


ΑΠΟΦΑΣΕΙΣ 

Αριθμ. οικ. 58287/953 (2) 

Χορήγηση εφάπαξ οικονομικής ενίσχυσης ύψους 
χιλίων ευρώ (1.000,00€) ανά άνεργο ή σε επίσχεση 
εργαζόμενο της επιχείρησης με την επωνυμία «ΘΕ¬ 
ΡΟΣ ΙΝΤΕΡΝΑΣΙΟΝΑΛ ΓΚΕΪΜΙΝΓΚΙΝΚ» (ΤΗΕΚ05ΙΝ- 
ΤΕΚΝΑΤΙΟΝΑΙΘΑΜΙΝΘ ΙΝΟ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 74 παρ. 1 β του ν. 3746/2009 
«Ταμείο Εγγύησης Καταθέσεων και Επενδύσεων (ΤΕΚΕ), 
ενσωμάτωση των Οδηγιών 2005/14/ΕΚ για την υποχρε¬ 
ωτική ασφάλιση οχημάτων και 2005/68/ΕΚ σχετικά με τις 
αντασφαλίσεις και λοιπές διατάξεις» (Α' 27). 

2. Τις διατάξεις του άρθρου 27 παρ. 5 του ν.δ. 2961 /1954 
«Περί συστάσεως Οργανισμού Απασχολήσεως και Ασφα- 
λίσεως Ανεργίας» (Α' 197) όπως τροποποιήθηκε και ισχύει 
με το άρθρο 20 παρ. 1 του ν. 1836/1989 «Προώθηση της 
απασχόλησης και της επαγγελματικής κατάρτισης και άλ¬ 
λες διατάξεις» (Α' 79). 

3. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α' 258), όπως ισχύουν. 


4. Τις διατάξειςτου ν. 4270/2014 «Αρχές δημοσιονομικής δι¬ 
αχείρισης και εποπτείας (ενσωμάτωση της Οδηγίας 2011 /85/ 
ΕΕ) - δημόσιο λογιστικό και άλλες διατάξεις» (Α' 143). 

5. Τις διατάξεις του άρθρου 27 του ν. 4320/2015 «Ρυθμί¬ 
σεις για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης και 
των Κυβερνητικών οργάνων και λοιπές διατάξεις» (Α' 29). 

6. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο 1 του π.δ. 63/2005 (Α' 98). 

7. Τις διατάξεις της παρ. 2 του άρθρου 12 του π.δ. 80/ 2016 
«Ανάληψη υποχρεώσεων από τους διατάκτες» (145 Α'). 

8. Τις διατάξεις του π.δ. 142/2017 «Οργανισμός του 
Υπουργείου Οικονομικών» (Α' 181). 

9. Τις διατάξειςτου π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168). 

10. Τις διατάξειςτου π.δ. 73/2015 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (Α' 116). 

11. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, Οι¬ 
κονομίας, Ανάπτυξης και Τουρισμού και Υποδομών, Με¬ 
ταφορών και Δικτύων» (Α' 208). 

12. Τις διατάξειςτου π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

13. Την υπ'αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

14. Την υπ' αριθμ. Υ56/21-10-2015 απόφαση του 
Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας, Κοινωνικής Ασφάλισης 
και Κοινωνικής Αλληλεγγύης Ουρανία Αντωνοπούλου» 
(Β' 2281), όπως τροποποιήθηκε με την υπ'αριθμ. Υ213/ 
8-12-2016 (3955 Β') και την υπ'αριθ. Υ88/28.11.2017 όμοια 
της (Β'4195). 

15. Το υπ'αριθμ. οικ. 38445/35/21-8-2017 έγγραφο της 
Αποκεντρωμένης Μονάδας Κρατικών Ενισχύσεων και το 
γεγονός ότι η παρούσα οικονομική ενίσχυση σε καμία πε¬ 
ρίπτωση δεν παρέχει άμεσο ή έμμεσο πλεονέκτημα στην 
επιχείρηση, ούτε υποκαθιστά ή απαλλάσσει την επιχείρη¬ 
ση από οποιοδήποτε εκ των υποχρεώσεων της έναντι των 
πρώην ή νυν εργαζομένων της. 

16. Την υπ'αριθμ. οικ.37733/1447/29-8-2017 εισήγηση 
του Προϊσταμένου της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

17. Την υπ'αριθμ. 59619/29-8-2017 βεβαίωση δέσμευσης 
πίστωσης της Δ/νσης Οικονομικών Υπηρεσιών του ΟΑΕΔ. 

18. Την υπ'αριθμ. 1407/28-8-2017 απόφαση έγκρισης 
ανάληψης υποχρέωσης της Οικονομικής Υπηρεσίας του 
ΟΑΕΔ (ΑΔΑ: ΨΠ604691Ω2-ΚΗΩ). 

19. Το από 03/08/2017 αίτημα της Επιτροπής Εργαζομέ¬ 
νων καζίνο ΡΙΟ, σύμφωνα με το οποίο οι πρώην εργαζόμε- 

νοι της εταιρίας με την επωνυμία «ΤΗΕΚ05 ΙΝΤΕΒΝΑΤΙΟΝΑΙ 
ΟΑΜΙΝΟ ΙΝ(Ι»λόγωτηςμη καταβολής των δεδουλευμένων 
αποδοχών τους αποζημιώσεων και λοιπών παροχών, έχουν 
περιέλθει σε ιδιαίτερα δυσχερή οικονομική κατάσταση και 
αδυνατούν να αντεπεξέλθουν στις άμεσες, προσωπικές και 
οικογενειακές, βιοποριστικές τους ανάγκες. 

20. Το γεγονός ότι ο μισθωτός που έχει ασκήσει το δικαί¬ 
ωμα της επίσχεσης (άρθρο 325 ΑΚ) μολονότι η σύμβαση 
εργασίας του είναι ενεργή, μπορεί να προστατεύεται ως 
άνεργος από τον ΟΑΕΔ. 

21. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους τριάντα εφτά χιλιάδες 
ευρώ (37.000 €) σε βάρος του προϋπολογισμού του ΟΑΕΔ, 
η οποία θα καλυφθεί από τις εγγεγραμμένες πιστώσεις 
στον ΚΑΕ 0659.00 «Λοιπές Παροχές Ανεργίας» οικονομικού 
έτους 2017, αποφασίζουμε: 

Άρθρο 1 

Εγκρίνουμε τη χορήγηση από τον ΟΑΕΔ εφάπαξ οικονο¬ 
μικής ενίσχυσης ύψους χιλίων ευρώ (1.000,00 €) σε κάθε 
άνεργο πρώην εργαζόμενο της επιχείρησης με την επω¬ 
νυμία «ΘΕΡΟΣ ΙΝΤΕΡΝΑΣΙΟΝΑΛ ΓΚΕΪΜΙΝΓΚΙΝΚ» (ΤΗΕΡ05 
ΙΝΤΕΡΝΑΤΙΟΝΑΙΟΑΜΙΝΟ ΙΝΈ - υποκατάστημα αλλοδαπής 
επιχείρησης στην Ελλάδα) που κατά τη δημοσίευση της 
παρούσας είναι εγγεγραμμένος άνεργος στο Μητρώο 
ανέργων του ΟΑΕΔ καθώς και σε κάθε εργαζόμενο της 
επιχείρησης που κατά τη δημοσίευση της παρούσας έχει 
ασκήσει το δικαίωμα επίσχεσης εργασίας (άρθρο 325 ΑΚ) 
και πληροί τις προϋποθέσεις για να λάβει επιδότηση ανερ¬ 
γίας λόγω της επίσχεσης. 

Άρθρο 2 

1. Η καταβολή της οικονομικής ενίσχυσης του άρθρου 
1 γίνεται μετά: 

α) την προσκόμιση καταλόγου από την Επιτροπή Ερ¬ 
γαζομένων των δικαιούχων του άρθρου 1, στον οποίο 
αναγράφονται τα εξής στοιχεία: 

ί.Το ονοματεπώνυμο, το πατρώνυμο και το Μητρώνυμο 
κάθε δικαιούχου. 

Μ. Ο αριθμός της αστυνομικής του ταυτότητας ή ο αριθ¬ 
μός διαβατηρίου προκειμένου περί αλλοδαπών. 

ίϋ. Ο αριθμός του Μητρώου κοινωνικής του ασφάλισης 
(ΑΜΚΑ). 

ίν. Ο αριθμός του φορολογικού του Μητρώου (ΑΦΜ). 

ν. Ο αριθμός του ατομικού ή κοινού τραπεζικού λογα¬ 
ριασμού του (με πρώτο όνομα του δικαιούχου της ως άνω 
οικονομικής ενίσχυσης), καθώς και του Διεθνούς Αριθμού 
Τραπεζικού Λογαριασμού του (ΙΒΑΝ), 

και β) σχετικού ελέγχου από τις υπηρεσίες του ΟΑΕΔ, 
βάσει του οποίου προκύπτει η εργασιακή σχέση με την επι¬ 
χείρηση, η ανεργία ή η άσκηση του δικαιώματος επίσχεσης 
εργασίας εκ μέρους του εργαζόμενου και η δυνατότητα 
επιδότησης ανεργίας λόγω της επίσχεσης. 

2. Οποιαδήποτε διαφορά προκύπτει μεταξύ των δικαι¬ 
ούχων της οικονομικής ενίσχυσης του άρθρου 1 και του 
ΟΑΕΔ επιλύεται με απόφαση του Διοικητικού Συμβουλίου 
του ΟΑΕΔ. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2017 
Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και 

Εσωτερικών Κοινωνικής Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. Γ4γ/Γ.Π.οικ. 91676 (3) 

Τροποποίηση και συμπλήρωση της υπ'αριθμ. Α2γ/ 
οικ. 43080/28-06-2016 (Β' 1919) κοινής υπουργικής 
απόφασης «Χαρακτηρισμός Π.Ε.Δ.Υ. - Περιφερεια¬ 
κών Ιατρείων, Π.Ε.Δ.Υ. - Πολυδύναμων Περιφερεια¬ 
κών Ιατρείων, Π.Ε.Δ.Υ. - Ειδικών Περιφερειακών Ια¬ 
τρείων και Π.Ε.Δ.Υ - Κέντρων Υγείας ως Περιφερειακά 
Ιατρεία και Κέντρα Υγείας προβληματικών και άγο¬ 
νων περιοχών, για την παροχή οικονομικών κινή¬ 
τρων σε ιατρούς υπηρεσίας υπαίθρου (υπόχρεους 
και επί θητεία) που διορίζονται σε αυτά». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ-ΥΓΕΙΑΣ 

Έχοντας υπόψη: 

1 .Τις διατάξεις: 

α.Του ν.δ. 67/1968 «Περί λήψεως μέτρων για την κάλυψη 
των υγειονομικών αναγκών της υπαίθρου» (Α' 303), όπως 
τροποποιήθηκε και ισχύει. 

β.Της παρ. 5 του αρθρ. 24 και του άρθρου 77 του ν. 4270/ 
2014 «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011 /85/ΕΕ) δημόσιο λογιστικό 
και άλλες διατάξεις» (Α' 143). 

γ. Της παρ. 4 του αρθρ. 43 του ν. 4368/2016 «Μέτρα για 
την επιτάχυνση του Κυβερνητικού έργου και άλλες δια¬ 
τάξεις» (Α' 21). 

δ. Του π.δ. 121/2017 «Οργανισμός του Υπουργείου Υγεί¬ 
ας» (Α' 148), όπως τροποποιήθηκε και ισχύει. 

ε. Του π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

2. α.Την υπ'αριθμ. Υ25/6-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β' 2144). 

β.Τηνυπ'αριθμ. Υ29/9-10-2015 (ΦΕΚ2168/Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

3. Την υπ'αριθ. Α2γ/οικ.43080/28-06-2016 (Β' 1919) κοινή 
υπουργική απόφαση «Χαρακτηρισμός Π.Ε.Δ.Υ. - Περιφερεια¬ 
κών Ιατρείων, Π.Ε.Δ.Υ. - Πολυδύναμων Περιφερειακών Ιατρεί¬ 
ων, Π.Ε.Δ.Υ. - Ειδικών Περιφερειακών Ιατρείων και Π.Ε.Δ.Υ. - 
Κέντρων Υγείας ως Περιφερειακά Ιατρεία και Κέντρα Υγείας 
προβληματικών και άγονων περιοχών, για την παροχή οικο- 








59148 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4466/19.12.2017 


νομικών κινήτρων σε ιατρούς υπηρεσίας υπαίθρου (υπό¬ 
χρεους και επί θητεία) που διορίζονται σε αυτά» όπως τρο¬ 
ποποιήθηκε με την υπ'αριθμ. Α2γ/Γ.Π.οικ.35408/11 -5-2017 
(Β' 1693) κοινή υπουργική απόφαση. 

4. Τα αριθμ. έγγραφα: 20205/6-6-2017 της 4ης ΔΥ.Πε., 
16246/6-6-2017 και 21378/25-7- 2017 της 5ης ΔΥ.Πε. και 
24971/22-6-2017 και 1323/5-7-2017 της 6ης ΔΥ.Πε. καθώς 
και τα στοιχεία της αρμόδιας υπηρεσίας του Υπουργείου. 

5. Το με αριθμ. Γ. Υ. 4002/13-10-2017 έγγραφο της 2ης Υ.ΠΕ. 

6. Την ανάγκη εξασφάλισης παροχής πρωτοβάθμιας 
φροντίδας υγείας στους κατοίκους προβληματικών και 
άγονων περιοχών της επικράτειας, με την παροχή οικονο¬ 
μικών κινήτρων στους γιατρούς υπηρεσίας υπαίθρου που 
διορίζονται σε Κέντρα Υγείας και Περιφερειακά Ιατρεία 
αυτών των περιοχών. 


7. Το γεγονός ότι από την παρούσα απόφαση προκαλεί- 
ται ετήσια δαπάνη σε βάρος του κρατικού Προϋπολογι¬ 
σμού ύψους 76.800,00 €. Η ανωτέρω δαπάνη τόσο κατά 
το τρέχον οικονομικό έτος, που θα ανέλθει στο ποσό των 
19.200,00 €, όσο και κατά τα επόμενα έτη, θα καλύπτεται 
από τις πιστώσεις του Προϋπολογισμού του Υπουργείου 
Υγείας (Ε.Φ.260 ΚΑΕ 0228). 

8. Την υπ'αριθμ. Β1 α/οικ. 74920/6-10-17 εισήγηση του Γε¬ 
νικού Διευθυντή Οικονομικών Υπηρεσιών, αποφασίζουμε: 

Α. Τροποποιούμε και συμπληρώνουμε την υπ' αριθμ. 
Α2γ/οικ.43080/28-06-2016 (Β' 1919) κοινή υπουργική 
απόφαση ως εξής: 

1. Τα παρακάτω Περιφερειακά Ιατρεία και Κέντρα Υγεί¬ 
ας, χαρακτηρίζονται ως Περιφερειακά Ιατρεία και Κέντρα 
Υγείας προβληματικών και άγονων περιοχών: 


2η Υγειονομική Περιφέρεια 


ΝΟΜΟΣ 

ΚΕΝΤΡΟ ΥΓΕΙΑΣ 

ΠΕΡΙΦΕΡΕΙΑΚΟ ΙΑΤΡΕΙΟ 

ΑΡΙΘΜΟΣ ΘΕΣΕΩΝ 

ΝΟΜΟΣ ΔΩΔΕΚΑΝΗΣΟΥ 

ΚΥ ΠΑΤΜΟΥ 

ΠΠΙ ΛΕΙΨΩΝ 

1 


4η Υγειονομική Περιφέρεια 


ΝΟΜΟΣ 

ΚΕΝΤΡΟ ΥΓΕΙΑΣ 

ΠΕΡΙΦΕΡΕΙΑΚΟ ΙΑΤΡΕΙΟ 

ΑΡΙΘΜΟΣ ΘΕΣΕΩΝ 

ΝΟΜΟΣ ΕΒΡΟΥ 

ΚΥ ΣΑΜΟΘΡΑΚΗΣ 

ΚΥ ΣΑΜΟΘΡΑΚΗΣ 

2 


5η Υγειονομική Περιφέρεια 


ΝΟΜΟΣ 

ΚΕΝΤΡΟ ΥΓΕΙΑΣ 

ΠΕΡΙΦΕΡΕΙΑΚΟ ΙΑΤΡΕΙΟ 

ΑΡΙΘΜΟΣ ΘΕΣΕΩΝ 

ΝΟΜΟΣ ΕΥΒΟΙΑΣ 

ΚΥ ΜΑΝΤΟΥΔΙΟΥ 

ΠΙ ΠΑΠΑΔΩΝ 

1 

ΝΟΜΟΣ ΕΥΒΟΙΑΣ 

ΚΥ ΜΑΝΤΟΥΔΙΟΥ 

ΠΙ ΠΗΛΙΟΥ 

1 

ΝΟΜΟΣ ΕΥΒΟΙΑΣ 

ΚΥ ΙΣΤΙΑΙΑΣ 

ΚΥ ΙΣΤΙ ΑΙΑΣ ΓΙΑ ΕΞΥΠ. ΓΙΑΛΤΡΩΝ 

1 

ΝΟΜΟΣ ΕΥΒΟΙΑΣ 

ΚΥ ΙΣΤΙ ΑΙΑΣ 

ΠΙ ΚΡΥΟΝΕΡΙΤΗ 

1 

ΝΟΜΟΣ ΕΥΒΟΙΑΣ 

ΚΥ ΙΣΤΙ ΑΙΑΣ 

ΠΙ ΓΟΥΒΩΝ 

2 

ΝΟΜΟΣ ΕΥΒΟΙΑΣ 

ΚΥ ΙΣΤΙ ΑΙΑΣ 

Π1 ΑΓΙΟΥ 

2 

ΝΟΜΟΣ ΦΩΚΙΔΑΣ 

5 η Δ.Υ.Πε 

ΕΠΙ ΦΥΛΑΚΩΝ ΠΡΕΒΑΝΤΟΡΙΟΥ 

1 


6η Υγειονομική Περιφέρεια 


ΝΟΜΟΣ 

ΚΕΝΤΡΟ ΥΓΕΙΑΣ 

ΠΕΡΙΦΕΡΕΙΑΚΟ ΙΑΤΡΕΙΟ 

ΑΡΙΘΜΟΣ ΘΕΣΕΩΝ 

ΝΟΜΟΣ ΑΡΤΑΣ 

ΚΥ ΔΕΛΒΙΝΑΚΙΟΥ 

ΠΙ ΠΩΓΩΝΙΑΝΗΣ 

1 

ΝΟΜΟΣ ΑΡΤΑΣ 

ΚΥ ΔΕΛΒΙΝΑΚΙΟΥ 

ΠΙ ΚΤΙΣΜΑΤΩΝ 

1 

ΝΟΜΟΣ ΙΩΑΝΝΙΝΩΝ 

ΚΥΑΝΩ ΚΑΛΕΝΤΙΝΗΣ 

ΠΙ ΠΗΓΩΝ 

1 

ΝΟΜΟΣ ΙΩΑΝΝΙΝΩΝ 

ΚΥΑΝΩ ΚΑΛΕΝΤΙΝΗΣ 

ΠΙ ΕΛΑΤΗΣ 

1 


2.Το επίδομα που ορίζεται στην παράγραφο 2 της Α2γ/οικ.43080728-06-2016 (Β' 1919) κοινή υπουργική απόφαση, 
καταβάλλεται και στους ιατρούς που υπηρετούν στα ανωτέρω αναφερόμενα ιατρεία κατά την ημερομηνία δημοσίευ¬ 
σης της παρούσας. 

Β. Κατά τα λοιπά ισχύει ως έχει η υπ'αριθμ. Α2γ/οικ.43080/28-06-2016 (Β' 1919) κοινή υπουργική απόφαση. 

Η ισχύς της παρούσας απόφασης άρχεται από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 2017 

Οι Υπουργοί 


Αναπληρωτής 

Υπουργός Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΑΝΔΡΕΑΣ ΞΑΝΘΟΣ 

Αναπληρωτής Υπουργός Υγείας 

ΠΑΥΛΟΣ ΠΟΛΑΚΗΣ 

Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: Ά/θί)ίτΐ35ίθΓ.0ΐίά)0ΐ.αΓ 

*0204466191 2170008 * 









































